Hukumat vakili Muhammad Umarzay mazkur ish uchun javobgarlik toliblar zimmasida ekanligini aytdi. Foto: AP Hirot viloyatida “Tolibon” harakati jangarilari ichida yo‘lovchilari bo‘lgan avtobusni egallab olishdi. Bu haqda "Sinxua" agentligi xabar bermoqda. "Bir guruh qurollangan jangarilar Childuhtaron tumanidagi Hirot – Turg‘undi shossesida ichida o‘nlab yo‘lovchilari bo‘lgan avtobusni egallab olishdi va noma’lum yo‘nalishda olib qochishdi", - deb ma’lum qildi hukumat vakili Muhammad Umarzay. U mazkur ish uchun javobgarlik toliblar zimmasida ekanligini aytdi. Amaldorning so‘zlariga ko‘ra, politsiya garovdagilarni ozod qilish bo‘yicha operatsiya boshlagan.